Hierdie is 'n gesinsgeleentheid wat jaarliks teen die einde van Maart gehou word. Elke klas is verantwoordelik vir 'n stalletjie. Met die hulp van ouers en personeel hou ons 'n lekker dag vol verskillende dinge om te doen en te koop. Die hoogtepunte vir die kinders is die tombola, gesigverf, ‘petting zoo’, speletjies, ritte en springkastele. 'n Verskeidenheid produkte is ook te koop, soos kos, pannekoek, koek, poeding, lekkers en produkte van ons plaasstal. Ons hou ook ons jaarlikse wynveiling op die aand van die basaar.